《次余澹心韵二首 其一》
明代·释函可

家本飞云白石龛，偶言来去亦优昙。遗篇青简千年事，山月蒲团一杖担。

此日晓风歌柳岸，他时高阁坐江南。摩腾翻译浑多故，身外累累贝叶函。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。